تورک سیلاح‌لی گوجلری دنیز منسوبلاری‌نین، عدن کؤرفزی، سوما‌لی ساحیل‌لری، عرب دنیزی و چئوره بؤلگه‌لرده وظیفه مدتینی بیر ایل داها اوزا‌دان باش ناظیرلیک تذکیره‌سی، تورکیه بؤیوک میلّت مجلیسی‌نین باش مجلیسینده قبول ائدیلیب.
حکومتده، تورک سیلاح‌لی گوجلری دنیز منسوبلاری یئرلش‌دیرمک واسطه‌سیله منطقه‌ده سئیر ائدن تورک بایراق‌لی و تورکیه باغلانتی‌لی تیجاری گمی‌لرین امنیتی‌نین فعال شکیلده محافظه‌سی و اولوسلار آرسی توپلومجا آپاریلان اوغرولوغو و سیلاح‌لی غارت ایشلری مشترک موباریزه حرکاتینا فعال قاتیلیمدا ائدیلمه‌سی‌نین تامین اولوندوغو، بو ساحه‌ده بیرلشمیش میلّت‌لر بمت سیستمی ایچینده و منطقه‌ای میقیاسدا اوینانیلان رولون و گؤرونوشون تقویتی‌‌نین تامین ائدیلدیگی ایفاده ائدیلدی.
آنیلان بؤلگه‌لرده داوام ائدن اوغرولوق و سیلاح‌لی غارت ایشلری اولوسلار آرسی توپلومجا موباریزه ائتمه‌سینه ایجازه وئرن بمت امنیت شوراسی‌نین باغلی قطنامه‌لری‌نین مدتی‌نین سون اولا‌راق 7 نوامبر 2017-جی ایل تاریخ‌لی قرارلا بیر ایل داها اوزاتدیغی خاطیرلادیلان حکومتده، بون‌لار قید ائدیلیب:
بو چرچیوه‌ده، تورک سیلاح‌لی گوجلری دنیز منسوبلاری‌نین عدن کؤرفزی، سوما‌لی سو مرزلری و آیدین‌لاری، عرب دنیزی و چئوره منطقه‌لرده تاپشیریلماسی اوچون 10 فوریه 2009-جی ایل تاریخ‌لی تورکیه بؤیوک میلّت مجلیسی‌نین قراری ایله حکومته وئریلن و سون اولا‌راق 8 فوریه 2017-جی ایل تاریخ‌لی 1136 سای‌لی قرار ایله 10 فوریه 2017-جی ایل تاریخین‌دن اعتباراً بیر ایل اوزادیلان ایجازه مدتی‌نین، آنیلان قرارلاردا معین ائدن پرینسیپ و اساس‌لار ایچینده، 10 فوریه 2018-جی ایل تاریخین‌دن اعتباراً بیر ایل داها اوزادیلماسی، همچینین دنیزده تروریزمله موباریزه حرکت‌لرینه قاتقی تامین اولونماسی مقصدیله عضو‌لریمیزین منطقه اؤلکه‌لری سو سرحدلری خاریجینده، دنیزده تروریزمله موباریزه وظیفه‌سی اوچون ایجازه وئریلمه‌لری و بونونلا باغلی گرکلی تدبیرلرین حکومت طرفین‌دن آپاریلماسی اوچون ایجازه وئریلمه‌سینی آنایاسانین 92-جی ماده‌سی اساسیندا عرض ائدیرم".
